CELEX: 32018D1135
Language: hu
Date: 2018-08-10 00:00:00
Title: A Bizottság (EU) 2018/1135 végrehajtási határozata (2018. augusztus 10.) az ipari kibocsátásokról szóló 2010/75/EU európai parlamenti és tanácsi irányelv végrehajtásáról való jelentéstétel céljából a tagállamok által benyújtandó információk típusának és formátumának, valamint a jelentéstétel gyakoriságának meghatározásáról (az értesítés a C(2018) 5009. számú dokumentummal történt) (EGT-vonatkozású szöveg.)

14.8.2018   
               
               
                  HU
               
               
                  Az Európai Unió Hivatalos Lapja
               
               
                  L 205/40
               
            
         A BIZOTTSÁG (EU) 2018/1135 VÉGREHAJTÁSI HATÁROZATA
         (2018. augusztus 10.)
         az ipari kibocsátásokról szóló 2010/75/EU európai parlamenti és tanácsi irányelv végrehajtásáról való jelentéstétel céljából a tagállamok által benyújtandó információk típusának és formátumának, valamint a jelentéstétel gyakoriságának meghatározásáról
         
            
               (az értesítés a C(2018) 5009. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ipari kibocsátásokról (a környezetszennyezés integrált megelőzése és csökkentése) szóló, 2010. november 24-i 2010/75/EU európai parlamenti és tanácsi irányelvre (1) és különösen annak 72. cikke (2) bekezdésére,
         mivel:
         
                     (1)
                  
                  
                     A 2012/795/EU bizottsági végrehajtási határozat (2) a tagállamok számára jelentéstételi kötelezettséget írt elő a 2010/75/EU irányelv 2013–2016 közötti időszakban történő végrehajtása tekintetében. Az említett határozatnak már nincs időbeli hatása, és hatályon kívül kell helyezni.
                  
               
                     (2)
                  
                  
                     Meg kell határozni a 2017-től kezdődő évekre vonatkozóan a tagállamok által rendelkezésre bocsátandó információk típusát, formátumát és gyakoriságát.
                  
               
                     (3)
                  
                  
                     A 2010/75/EU irányelv 72. cikkének (1) bekezdésével összhangban a tagállamoknak jelentést kell tenniük az irányelv végrehajtására vonatkozó információkról, a kibocsátásokra és egyéb szennyezési formákra vonatkozó reprezentatív adatokról, a kibocsátási határértékekről, valamint az elérhető legjobb technikáknak az említett irányelv 14. és 15. cikke szerinti alkalmazásáról, különösen a mentességeknek a 15. cikk (4) bekezdése szerinti megfelelő engedélyezéséről.
                  
               
                     (4)
                  
                  
                     A tagállamok továbbá az irányelv 72. cikke alapján benyújtott jelentésekben kötelesek feltüntetni a 2010/75/EU irányelv 51. cikkének (4) bekezdése, 55. cikkének (2) bekezdése és 59. cikkének (1), (2) és (3) bekezdése szerinti információkat.
                  
               
                     (5)
                  
                  
                     A 2010/75/EU irányelv 72. cikkének (1) bekezdésével összhangban a tagállamok az információkat elektronikus formátumban, a Bizottság által e célra rendelkezésre bocsátott jelentéstételi eszköz segítségével teszik hozzáférhetővé.
                  
               
                     (6)
                  
                  
                     A 2010/75/EU irányelv előírja, hogy a II. fejezetének hatálya alá tartozó minden létesítménynek egyedi engedéllyel kell rendelkeznie. Az engedélyezési feltételeknek az adott létesítmény által elérhető környezeti teljesítményen kell alapulniuk, figyelembe véve annak műszaki jellemzőit, a külső tényezőket, beleértve a helyi feltételeket, valamint az elérhető legjobb technikák alkalmazását. Az engedélyek különösen a kibocsátási határértékek, a kibocsátás ellenőrzése és az egyes létesítmények megfelelőségértékelése tekintetében írnak elő feltételeket. Az engedélyezési feltételeket rendszeresen felül kell vizsgálni, és szükség esetén frissíteni kell, különösen akkor, ha a 2010/75/EU irányelv 21. cikkének (3) bekezdésével összhangban a létesítmény fő tevékenységének tekintetében új következtetéseket tettek közzé az elérhető legjobb technikákra vonatkozóan (a továbbiakban: BAT-következtetések). A 2010/75/EU irányelv végrehajtására vonatkozó jelentéstétel leghatékonyabb módja az, ha minden egyes létesítményre vonatkozóan benyújtásra kerülnek a vonatkozó információk, azaz, ha valamennyi ágazatra kiterjesztésre kerülnek a 2012/795/EU végrehajtási határozat 2. és 3. moduljában alkalmazott megközelítések.
                  
               
                     (7)
                  
                  
                     A nagy tüzelőberendezések és a hulladékégető vagy hulladék-együttégető művek a 2010/75/EU irányelv III. és IV. fejezetében szereplő külön rendelkezések hatálya alá tartoznak. E létesítmények esetében a tagállamoknak továbbá tájékoztatást kell nyújtaniuk a 2010/75/EU irányelv 32–35. cikkében és 46. cikkének (2) bekezdésében meghatározott átmeneti eltérések és kibocsátás-csökkentési biztosítékok alkalmazásáról. Az óránként 2 tonnánál kisebb kapacitású hulladékégető és hulladék-együttégető művek esetében az említett irányelv 55. cikkének (3) bekezdése előírja a tagállamok számára, hogy tegyék nyilvánosan hozzáférhetővé a létesítmények listáját. Az említett lista közzétételére vonatkozó információkat azért kell a Bizottság rendelkezésére bocsátani, hogy az említett kisebb üzemek vonatkozásában figyelemmel kísérhesse az irányelv végrehajtását.
                  
               
                     (8)
                  
                  
                     A 2010/75/EU irányelv 72. cikkének (1) bekezdésével összhangban a tagállamoknak a kibocsátásokra és a szennyezés egyéb formáira vonatkozó reprezentatív adatokat is jelenteniük kell. A szükségtelen adminisztratív terhek csökkentése érdekében a tagállamoknak információt kell szolgáltatniuk arról, hogy a 2010/75/EU irányelv 24. cikke (3) bekezdésének b) pontja szerinti, a kibocsátások ellenőrzésére vonatkozó adatokat hol bocsátják rendelkezésre, és fel kell tüntetniük a 166/2006/EK európai parlamenti és tanácsi rendelet (3) szerint bejelentett kibocsátási adatokkal való kapcsolatot is. Az említett rendelet értelmében a tagállamoknak évente adatokat kell szolgáltatniuk többek között a hulladékok telephelyről történő elszállítása, valamint a szennyező anyag levegőbe, vízbe vagy földtani közegbe történő kibocsátása tekintetében a rendelet II. mellékletnek megfelelően, amely a 2010/75/EU irányelv II. mellékletében felsorolt valamennyi szennyező anyagra kiterjed. Ugyanakkor a 2010/75/EU irányelv hatálya alá tartozó valamennyi „létesítmény” az említett rendelet hatálya alá tartozó „létesítményhez” kapcsolódik, vagy azzal azonos. A 166/2006/EK rendelet szerint jelentett adatok így a 2010/75/EU irányelv 72. cikkének (1) bekezdése értelmében „a kibocsátásokra és egyéb szennyezési formákra vonatkozó reprezentatív adatokat” szolgáltatnak.
                  
               
                     (9)
                  
                  
                     A kibocsátások 166/2006/EK rendelet szerinti jelentésével való kapcsolatot a tagállamok által a 2007/2/EK európai parlamenti és tanácsi irányelv (4) 4. cikkének (1) bekezdése és III. mellékletének 8. pontja szerint kezelt meglévő téradatok felhasználásával kell létrehozni. Az 1089/2010/EU bizottsági rendeletben (5) meghatározott adatmodell lehetővé teszi a tagállamok és a Bizottság számára a „létesítmények”, nagy tüzelőberendezések és hulladékégető vagy hulladék-együttégető művek összekapcsolását a 166/2006/EK rendelet 2. cikkének (4) bekezdése szerinti „létesítményekkel”. Ebben az összefüggésben a létesítményekre, a nagy tüzelőberendezésekre, valamint a hulladékégető vagy hulladék-együttégető művekre vonatkozó téradatok jelentése a létesítmények kibocsátásaira vonatkozó részletes jelentéstétel helyett a 2010/75/EU irányelv 72. cikkének (2) bekezdése szerinti jelentéstétel másik típusának tekintendő. Ez magában foglalja az INSPIRE modellnek a 2010/75/EU irányelv 72. cikke (1) bekezdésében meghatározott egyedi jelentési követelményekhez való hozzáigazítását, ezáltal kötelezővé téve a téradatok bizonyos, az 1089/2010/EU rendelet értelmében kitöltetlenül hagyható elemeinek megadását.
                  
               
                     (10)
                  
                  
                     Azon létesítmények és tevékenységek esetében, amelyek a 2010/75/EU irányelv II. fejezetének hatálya alá nem tartozó szerves oldószereket használnak, és ezért nem tartoznak szükségszerűen létesítményspecifikus engedély hatálya alá, a tagállamoknak jelentést kell tenniük a létesítmények teljes számáról, valamint azon létesítmények számáról, amelyek az említett irányelv 59. cikke (1) bekezdésének b) pontja alapján csökkentési tervet, vagy az irányelv 59. cikke (2) vagy (3) bekezdése szerint eltérést alkalmaznak. Az információk arról tájékoztatják a Bizottságot, hogy mindez érintheti-e a 2010/75/EU irányelv végrehajtását, és ha igen, milyen mértékben.
                  
               
                     (11)
                  
                  
                     Az e határozatban előírt intézkedések összhangban vannak a 2010/75/EU irányelv 75. cikkének (1) bekezdése alapján létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A 2010/75/EU irányelv II., III. és IV. fejezetének hatálya alá tartozó létesítmények esetében – az olyan hulladékégető és hulladék-együttégető művek kivételével, amelyek névleges kapacitása óránként 2 tonnánál kevesebb –, a tagállamok az I. mellékletben meghatározott információkat az említett mellékletben meghatározott formátumban minden egyes érintett létesítményre vonatkozóan hozzáférhetővé teszik a Bizottság számára.
            Az óránként 2 tonnánál kisebb névleges kapacitású hulladékégető és hulladék-együttégető művek és a 2010/75/EU irányelv V. fejezetének hatálya alá tartozó létesítmények esetében a tagállamok a II. mellékletben meghatározott információkat az említett mellékletben meghatározott formátum szerint bocsátják a Bizottság rendelkezésére.
            A tagállamok az I. és a II. mellékletben meghatározott információkról a Bizottság által rendelkezésre bocsátott harmonizált elektronikus jelentéstételi eszköz segítségével tesznek jelentést.
         
         
            2. cikk
            Az I. mellékletben meghatározott információkat először a 2017. évre vonatkozóan kell benyújtani, kivéve, ha az említett melléklet másként rendelkezik. Az említett jelentéstételi évre vonatkozóan az információkat legkésőbb 2019. június 30-ig kell benyújtani. Az azt követő jelentéstételi évekre vonatkozóan az I. mellékletben meghatározott információkat minden évben a jelentéstételi év végétől számított 9 hónapon belül kell benyújtani.
            A II. mellékletben meghatározott információkat először a 2017. és a 2018. jelentéstételi évre vonatkozóan kell benyújtani. E jelentéstételi évek tekintetében az információkat legkésőbb 2019. szeptember 30-ig kell benyújtani. Az azt követő jelentéstételi évekre vonatkozóan a II. mellékletben meghatározott információkat háromévente, az utolsó jelentéstételi év végétől számított 9 hónapon belül kell benyújtani.
            Ennek a határozatnak a tagállamok a címzettjei.
         
         
            Kelt Brüsszelben, 2018. augusztus 10-én.
            
               
                  a Bizottság részéről
               
               Karmenu VELLA
               
                  a Bizottság tagja
               
            
         
         
            (1)  HL L 334., 2010.12.17., 17. o.
         
         
            (2)  A Bizottság 2012/795/EU végrehajtási határozata (2012. december 12.) az ipari kibocsátásokról szóló 2010/75/EU európai parlamenti és tanácsi irányelv végrehajtásáról való jelentéstétel céljából a tagállamok által benyújtandó információk típusának és formátumának, valamint a jelentéstétel gyakoriságának meghatározásáról (HL L 349., 2012.12.19., 57. o.).
         
            (3)  Az Európai Parlament és a Tanács 166/2006/EK rendelete (2006. január 18.) az Európai Szennyezőanyag-kibocsátási és -szállítási Nyilvántartás létrehozásáról, valamint a 91/689/EGK és a 96/61/EK tanácsi irányelv módosításáról (HL L 33., 2006.2.4., 1. o.).
         
            (4)  Az Európai Parlament és a Tanács 2007/2/EK irányelve (2007. március 14.) az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).
         
            (5)  A Bizottság 1089/2010/EU rendelete (2010. november 23.) a 2007/2/EK európai parlamenti és tanácsi irányelv téradatkészletek és -szolgáltatások interoperabilitására vonatkozó rendelkezéseinek végrehajtásáról (HL L 323., 2010.12.8., 11. o.).
      
      
         
            I. MELLÉKLET
            
               A 2010/75/EU irányelv II., III. és IV. fejezetének hatálya alá tartozó létesítményekre vonatkozó információk [az olyan hulladékégető és hulladék-együttégető művek kivételével, amelyek névleges kapacitása óránként 2 tonnánál kisebb]
            
            Megjegyzés: A tagállamok megjelölhetik azokat az információkat, amelyeket bizalmasnak tekintenek, megadva azokat az okokat, amelyek indokolják, hogy a Bizottság ne tegye azokat a nyilvánosság számára hozzáférhetővé.
            
                        
                                    1.1.
                                 
                                 
                                    Háttér-információk
                                 
                              
                  
                        Típus
                     
                     
                        Formátum
                     
                  
                        
                                    1.1.1.
                                 
                                 
                                    Országazonosító
                                 
                              
                     
                        Annak az országnak az azonosítója, ahol a jelentésben szereplő létesítmények és létesítményrészek találhatók.
                     
                  
                        
                                    1.1.2.
                                 
                                 
                                    Jelentéstételi év
                                 
                              
                     
                        A jelentés tárgyát képező naptári év
                     
                  
               
            
                        
                                    1.2.
                                 
                                 
                                    Információk a 2010/75/EU irányelv II. fejezetének hatálya alá tartozó összes létesítményre vonatkozóan
                                 
                              
                  
                        Típus
                     
                     
                        Formátum
                     
                  
                        
                                    1.2.1.
                                 
                                 
                                    inspireId
                                 
                              
                     
                        A létesítmény egyedi azonosítója, amely a 2007/2/EK irányelv követelményeit követi.
                     
                  
                        
                                    1.2.2
                                 
                                 
                                    thematicId (1)
                                    
                                 
                              
                     
                        Tematikus objektumazonosító.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Földrajzi szélesség és hosszúság (koordináták a létesítmény megközelítő középpontjának meghatározásához), az ETRS89 (2D)-EPSG:4258 koordináta-referenciarendszerre való hivatkozással, 5 tizedesjegy pontossággal.
                     
                  
                        
                                    1.2.4.
                                 
                                 
                                    A létesítmény neve
                                 
                              
                     
                        A létesítmény hivatalos megnevezése, a megjelölésére használt tulajdonnév vagy hagyományos megnevezés.
                     
                  
                        
                                    1.2.5.
                                 
                                 
                                    Állapot
                                 
                              
                     
                        A létesítmény működési állapota
                     
                  
                        
                                    1.2.6.
                                 
                                 
                                    Illetékes hatóság
                                 
                              
                     
                        A 2010/75/EU irányelv I. mellékletének hatálya alá tartozó tevékenységek esetében a következők neve és elérhetősége:
                        
                                    a)
                                 
                                 
                                    az említett irányelv II. fejezete szerinti engedélyek megadásáért felelős illetékes hatóság vagy hatóságok.
                                 
                              
                                    b)
                                 
                                 
                                    az említett irányelv II. fejezete szerinti ellenőrzésekért felelős illetékes hatóság vagy hatóságok.
                                 
                              
                  
                        
                                    1.2.7.
                                 
                                 
                                    Végzett tevékenységek
                                 
                              
                     
                        A létesítményben végzett összes, a 2010/75/EU irányelv I. mellékletének hatálya alá tartozó tevékenység azonosítása.
                     
                  
                        
                                    1.2.8.
                                 
                                 
                                    BAT-következtetések
                                 
                              
                     
                        A 2018-as jelentéstételi évtől kezdődően azon BAT-következtetésekről szóló bizottsági végrehajtási határozatok azonosítása, amelyek a létesítményben végzett tevékenységek bármelyikére alkalmazandók.
                     
                  
                        
                                    1.2.9.
                                 
                                 
                                    A 2010/75/EU irányelv egyéb releváns fejezetei
                                 
                              
                     
                        A 2010/75/EU irányelv azon fejezeteinek meghatározása, amelyek a létesítményre (vagy annak egy részére) vonatkoznak.
                     
                  
                        
                                    1.2.10.
                                 
                                 
                                    Benyújtott alapállapot-jelentés
                                 
                              
                     
                        Annak feltüntetése, hogy a 2010/75/EU irányelv 22. cikkének (2) bekezdésében említett alapállapot-jelentést benyújtották-e az illetékes hatósághoz.
                     
                  
                        
                                    1.2.11.
                                 
                                 
                                    Megadott engedély
                                 
                              
                     
                        
                                    a)
                                 
                                 
                                    Annak feltüntetése, hogy a létesítmény üzemeltetését a 2010/75/EU irányelv 5. cikkének megfelelően engedélyezték-e.
                                 
                              
                                    b)
                                 
                                 
                                    Az URL(ek), ahol az engedély (ek) nyilvánosan hozzáférhető(ek).
                                 
                              
                                    c)
                                 
                                 
                                    A 2018-as jelentéstételi évtől kezdődően, amennyiben a 2010/75/EU irányelv 5. cikk alapján nem került kiadásra engedély, annak leírása, hogy milyen végrehajtási intézkedésre került sor.
                                 
                              
                  
                        
                                    1.2.12.
                                 
                                 
                                    Az engedélyezési feltételek újraértékelése
                                 
                              
                     
                        
                                    a)
                                 
                                 
                                    Annak feltüntetése, hogy az engedélyezési feltételeket az említett irányelv 21. cikke (3) bekezdésének megfelelően felülvizsgálták-e.
                                 
                              
                                    b)
                                 
                                 
                                    Adott esetben az az időpont, amikor az engedélyezési feltételeket a 2010/75/EU irányelv 21. cikke (3) bekezdésének megfelelően frissítették.
                                 
                              
                  
                        
                                    1.2.13.
                                 
                                 
                                    A 2010/75/EU irányelv 15. cikkének (4) bekezdése szerinti BAT-eltérés
                                 
                              
                     
                        Azon létesítmények esetében, ahol az engedélyezési feltételeket az említett irányelv 21. cikke (3) bekezdésének megfelelően felülvizsgálták, annak feltüntetése, hogy engedélyeztek-e eltérést a 15. cikk (4) bekezdése alapján.
                        A 2018-as jelentéstételi évtől kezdődően, amennyiben eltérést engedélyeztek, az alábbiakra vonatkozó információk:
                        
                                    a)
                                 
                                 
                                    az az URL-cím, amelyen a 2010/75/EU irányelv 24. cikke (2) bekezdésének f) pontja szerint a nyilvánosság számára hozzáférhetők az eltérés konkrét indokait tartalmazó információk.
                                 
                              
                                    b)
                                 
                                 
                                    az azon BAT-következtetésekről szóló bizottsági végrehajtási határozat, amelyek vonatkozásában az eltérést engedélyezték.
                                 
                              
                                    c)
                                 
                                 
                                    a BAT-hoz tartozó azon kibocsátási szint (BAT-AEL), amelytől az eltérést engedélyezték.
                                 
                              
                                    d)
                                 
                                 
                                    adott esetben az eltérés időtartama.
                                 
                              
                  
                        
                                    1.2.14.
                                 
                                 
                                    Az engedélyezési feltételek szigorítása
                                 
                              
                     
                        A 2018-as jelentéstételi évtől kezdődően azon létesítmények esetében, ahol az engedélyezési feltételeket a 21. cikk (3) bekezdésének megfelelően újraértékelték, annak meghatározása, hogy az engedély a BAT-AEL-tartomány alsó értékénél szigorúbb kibocsátási határértékeket határoz-e meg, feltüntetve a következőket:
                        
                                    a)
                                 
                                 
                                    a BAT-következtetésekről szóló vonatkozó bizottsági végrehajtási határozatok.
                                 
                              
                                    b)
                                 
                                 
                                    az alkalmazandó BAT-AEL-érték.
                                 
                              
                                    c)
                                 
                                 
                                    az, hogy az említett szigorúbb kibocsátási határértékek a 2010/75/EU irányelv 14. cikkének (4) bekezdése vagy 18. cikke, illetve mindkét említett cikk szerint kerültek-e megállapításra.
                                 
                              
                  
                        
                                    1.2.15.
                                 
                                 
                                    Helyszíni szemlék (ellenőrzések)
                                 
                              
                     
                        
                                    a)
                                 
                                 
                                    Az illetékes hatóság által a jelentéstételi év során a termelő létesítményben tett helyszíni szemlék száma.
                                 
                              
                                    b)
                                 
                                 
                                    A 2018-as jelentéstételi évtől kezdődően az utolsó helyszíni szemléről szóló jelentés URL-je vagy egy általános URL, amelyen megtudható, hogy a 23. cikk (6) bekezdésének második albekezdése szerint a nyilvánosság hogyan férhet hozzá az egyéni látogatásokról szóló jelentésekhez.
                                 
                              
                  
                        
                                    1.2.16.
                                 
                                 
                                    Kibocsátás-ellenőrzési adatok
                                 
                              
                     
                        A 2018-as jelentéstételi évtől kezdődően annak feltüntetése, hogy a kibocsátás-ellenőrzés eredményeit hogyan bocsátották a nyilvánosság rendelkezésére a 24. cikk (3) bekezdésének b) pontja szerint, beleértve az URL-címet is, ha e célból weboldalakat hoztak létre.
                     
                  
                        
                                    1.2.17.
                                 
                                 
                                    eSPIRS azonosító
                                 
                              
                     
                        A 2018-as jelentéstételi évtől kezdődően, amennyiben a létesítmény a 2012/18/EU irányelv hatálya alá tartozik, azon üzemnek a Seveso-üzemek információlekérdezési rendszere (Seveso Plants Information Retrieval System) szerinti azonosítója („eSPIRS azonosító”), ahol a létesítmény található. Opcionális.
                     
                  
                        
                                    1.2.18.
                                 
                                 
                                    Kibocsátáskereskedelmi rendszer szerinti azonosító
                                 
                              
                     
                        A 2018-as jelentéstételi évtől kezdődően, amennyiben a létesítmény – teljes egészében vagy részben – a 2003/87/EK irányelv hatálya alá tartozik, az irányelv szerinti jelentéstételhez használt azonosító. Opcionális.
                     
                  
                        
                                    1.2.19.
                                 
                                 
                                    Megjegyzések
                                 
                              
                     
                        Bármely más releváns információ. Opcionális.
                     
                  
               
            
                        
                                    1.3
                                 
                                 
                                    A III. fejezete hatálya alá tartozó nagy tüzelőberendezésekre, valamint a 2010/75/EU irányelv IV. fejezete szerinti, óránként legalább 2 tonna kapacitású hulladékégető és hulladék-együttégető művekre vonatkozó kiegészítő információk (2)
                                    
                                 
                              
                  
                        Típus
                     
                     
                        Formátum
                     
                  1.3.1   Általános információk
                     
                  
                        
                                    1.3.1.a.
                                 
                                 
                                    inspireId
                                 
                              
                     
                        A 2007/2/EK irányelv követelményei szerinti egyedi azonosító, amelyet részletesebben a módosított 1089/2010/EU rendelet és különösen az említett rendelet IV. mellékletének 8. pontja határoz meg.
                     
                  
                        
                                    1.3.1 b.
                                 
                                 
                                    thematicId (3)
                                    
                                 
                              
                     
                        Tematikus objektumazonosító.
                     
                  
                        
                                    1.3.1.c.
                                 
                                 
                                    pointGeometry
                                 
                              
                     
                        Földrajzi szélesség és hosszúság (koordináták az üzem megközelítő középpontjának meghatározásához), az ETRS89 (2D)-EPSG:4258 koordináta-referenciarendszerre való hivatkozással, 5 tizedesjegy pontossággal.
                     
                  
                        
                                    1.3.1.d.
                                 
                                 
                                    Az üzem neve
                                 
                              
                     
                        Az üzem hivatalos megnevezése, a megjelölésére használt tulajdonnév vagy hagyományos megnevezés.
                     
                  
                        
                                    1.3.1.e.
                                 
                                 
                                    Állapot
                                 
                              
                     
                        Az üzem működési állapota
                     
                  1.3.2.   A nagy tüzelőberendezésekre vonatkozó információk
                     
                  
                        
                                    1.3.2.a.
                                 
                                 
                                    Teljes névleges bemenő hőteljesítmény
                                 
                              
                     
                        A nagy tüzelőberendezés teljes névleges bemenő hőteljesítménye.
                     
                  
                        
                                    1.3.2.b.
                                 
                                 
                                    A 2010/75/EU irányelv szerinti eltérések
                                 
                              
                     
                        A nagy tüzelőberendezés tekintetében engedélyezett, a 2010/75/EU irányelv 31–35. cikkében előírtak szerinti eltérésekre vonatkozó részletes információk.
                     
                  
                        
                                    1.3.2.c.
                                 
                                 
                                    Megjegyzések
                                 
                              
                     
                        Bármely más releváns információ. Opcionális.
                     
                  1.3.3.   Az óránként legalább 2 tonna névleges kapacitású hulladékégető és hulladék-együttégető művekre vonatkozó információk
                     
                  
                        
                                    1.3.3.a.
                                 
                                 
                                    Teljes névleges kapacitás
                                 
                              
                     
                        A hulladékégető vagy hulladék-együttégető mű teljes névleges kapacitása.
                     
                  
                        
                                    1.3.3.b.
                                 
                                 
                                    Veszélyes hulladékra engedélyezett kapacitás
                                 
                              
                     
                        Veszélyes hulladék égetésére és együttégetésére engedélyezett teljes kapacitás.
                     
                  
                        
                                    1.3.3.c.
                                 
                                 
                                    Nem veszélyes hulladékra engedélyezett kapacitás
                                 
                              
                     
                        Nem veszélyes hulladék égetésére és együttégetésére engedélyezett teljes kapacitás.
                     
                  
                        
                                    1.3.3.d.
                                 
                                 
                                    A 2010/75/EU irányelv 46. cikkének (2) bekezdése a kibocsátás-csökkentési biztosítékról
                                 
                              
                     
                        A 2018-as jelentéstételi évtől kezdődően a következők feltüntetése:
                        
                                    a)
                                 
                                 
                                    az égetés során keletkező hő több mint 40 %-a veszélyes hulladékból származik-e.
                                 
                              
                                    b)
                                 
                                 
                                    a kezeletlen vegyes települési hulladék együttégetésre kerül-e.
                                 
                              
                  
                        
                                    1.3.3.e.
                                 
                                 
                                    Egyedi feltételek
                                 
                              
                     
                        
                                    a)
                                 
                                 
                                    Annak feltüntetése, hogy a 2010/75/EU irányelv 51. cikkének megfelelően engedélyezték-e az üzemeltetési feltételek megváltoztatását.
                                 
                              
                                    b)
                                 
                                 
                                    Adott esetben további információk az üzemeltetési feltételek engedélyezett megváltoztatásának jellegéről.
                                 
                              
                                    c)
                                 
                                 
                                    A 2018-as jelentéstételi évtől kezdődően adott esetben a következők feltüntetése:
                                    
                                                i.
                                             
                                             
                                                az üzemeltetési feltételeket meghatározó engedély URL-je.
                                             
                                          
                                                ii.
                                             
                                             
                                                az utolsó helyszíni látogatási szemléről szóló, a 23. cikk (6) bekezdése szerint a nyilvánosság számára hozzáférhetővé tett jelentés URL-címe, vagy egy olyan URL, amely tájékoztatást nyújt a jelentés nyilvános hozzáférhetőségéről.
                                             
                                          
                              
                  
                        
                                    1.3.3.f.
                                 
                                 
                                    Nyilvánosságra hozatal
                                 
                              
                     
                        A 2018-as jelentéstételi évtől kezdődően információ feltüntetése a 2010/75/EU irányelv 55. cikkének (2) bekezdésében említett információk nyilvánosságra hozatalának módjáról, beleértve az URL-címet is, amennyiben e célból weboldalakat hoztak létre.
                     
                  
                        
                                    1.3.3.g.
                                 
                                 
                                    Megjegyzések
                                 
                              
                     
                        Bármely más releváns információ. Opcionális.
                     
                  
               
            
                        
                                    1.4
                                 
                                 
                                    Tájékoztatás abban az esetben, ha az IED-létesítmény egy létesítmény része, vagy azzal azonos (4)
                                    
                                 
                              
                  
                        Típus
                     
                     
                        Formátum
                     
                  
                        
                                    1.4.1.
                                 
                                 
                                    inspireId
                                 
                              
                     
                        A létesítménynek a 2007/2/EK irányelv követelményei szerinti egyedi azonosítója.
                     
                  
                        
                                    1.4.2
                                 
                                 
                                    thematicId (5)
                                    
                                 
                              
                     
                        Tematikus objektumazonosító.
                     
                  
                        
                                    1.4.3
                                 
                                 
                                    riverBasinDistrict
                                 
                              
                     
                        Vízfolyás vízgyűjtő kerületéhez rendelt azonosító kód és/vagy név.
                     
                  
                        
                                    1.4.4.
                                 
                                 
                                    Geometry
                                 
                              
                     
                        Földrajzi szélesség és hosszúság (koordináták a létesítmény megközelítő középpontjának meghatározásához), az ETRS89 (2D)-EPSG:4258 koordináta-referenciarendszerre való hivatkozással, 5 tizedesjegy pontossággal.
                     
                  
                        
                                    1.4.5.
                                 
                                 
                                    Funkció
                                 
                              
                     
                        A létesítményben végzett tevékenységek. A funkciót a létesítmény NACE-kódban kifejezett tevékenysége írja le.
                     
                  
                        
                                    1.4.6.
                                 
                                 
                                    A létesítmény neve
                                 
                              
                     
                        A létesítmény hivatalos megnevezése, a megjelölésére használt tulajdonnév vagy hagyományos megnevezés.
                     
                  
                        
                                    1.4.7.
                                 
                                 
                                    Állapot
                                 
                              
                     
                        A létesítmény működési állapota
                     
                  
                        
                                    1.4.8.
                                 
                                 
                                    Megjegyzések
                                 
                              
                     
                        Bármely más releváns információ. Opcionális.
                     
                  
               (1)  E mező multiplicitása az INSPIRE keretében 0-1.
            
               (2)  Az óránként 2 és 3 tonna közötti kapacitású hulladékégető és hulladék-együttégető művek esetében az adatokat csak a 2018-as jelentéstételi évtől kezdődően kell benyújtani.
            
               (3)  E mező multiplicitása az INSPIRE keretében 0-1.
            
               (4)  Ez az 1089/2010/EU rendelet IV. mellékletének 8.2.1. pontjában meghatározott „termelő létesítmény”, vagyis „ugyanazon a telephelyen ugyanazon természetes vagy jogi személy által működtetett egy vagy több berendezés, amelyet adott termelés céljából vagy ipari célra terveztek, építettek vagy helyeztek működésbe, ideértve minden infrastruktúrát, felszerelést és anyagot”, amely a 166/2006/EK rendelet hatálya alá tartozik.
            
               (5)  E mező multiplicitása az INSPIRE keretében 0-1.
         
      
      
         
            II. MELLÉKLET
            
               Az óránként 2 tonnánál kisebb névleges kapacitású hulladékégető és hulladék-együttégető művekre és a 2010/75/EU irányelv V. fejezete hatálya alá tartozó létesítményekre vonatkozó információk
            
            
                        
                                    2.1.
                                 
                                 
                                    Hulladékégető vagy hulladék-együttégető művek, amelyek névleges kapacitása kisebb mint 2 tonna/óra
                                 
                              
                     
                        Hivatkozás a 2010/75/EU irányelv 55. cikkének (3) bekezdésével összhangban nyilvánosan hozzáférhető létesítmények listájára.
                     
                  
                        
                                    2.2.
                                 
                                 
                                    A 2010/75/EU irányelv V. fejezetének hatálya alá tartozó létesítmények (szerves oldószereket használó létesítmények)
                                 
                              
                     
                        
                                    a)
                                 
                                 
                                    A 2010/75/EU irányelv V. fejezetének hatálya alá tartozó létesítmények száma összesen
                                 
                              
                                    b)
                                 
                                 
                                    A 2010/75/EU irányelv 59. cikke (1) bekezdése b) pontjának megfelelő létesítmények száma
                                 
                              
                                    c)
                                 
                                 
                                    Azon létesítmények száma, amelyek esetében a 2010/75/EU irányelv 59. cikkének (2) bekezdésében előírtak szerint eltérést engedélyeztek.
                                 
                              
                                    d)
                                 
                                 
                                    Azon létesítmények száma, amelyek esetében a 2010/75/EU irányelv 59. cikkének (3) bekezdésében előírtak szerint eltérést engedélyeztek.